د ګیلاني خبرداری د امریکا عکسلعمل
د پاکستان لومړی وزیر یوسف رضا گیلاني د دوشنبې په ورځ د هغه هیواد پوځ او استخباراتی ادارې نه دفاع وکړه او زیاته یې کړه چې یوازې پاکستان د هغه هیواد په پوځی ښار کې د اسامه بن لادن په نه موندولو گرم ندی.
د پاکستان صدراعظم یوسف رضا گیلاني د امریکا په عملیاتو کې د اسامه بن لادن د وژل کیدو نه وروسته پرون دوشنبې د لومړي ځل دپاره پارلمان غونډې ته په وینا کې هغه تورونه رد کړل چې گواکې د پاکستان اردو او یا استخباراتو د بن لادن د پټنځای په اړه معلومات درلودل. هغه همدارنگه امریکا ته خبردارې وکړ چې په راتلونکې که ورته فعالیتونه تر سره کړل، په پوره قوت سره به ځواب ورکړي. بلې خوا ته د سپینې مانې وېاند جې کارني د دوشنبې په ورځ وویل چې امریکا غوړاي د بن لادن د دریو میرمنو او هغو موادو ته لاس رسی پیدا کړي چې د امریکا د عملیاتو ورسته اوس د پاکستان په حراست کې دې. ښاغلي گیلاني د بن لادن د پاکستان په پوځ ښار ایبټ اباد کې د اوسیدو په هکله د بشپړې څیړنې او تحقیقات حکم ورکړ. صدراعظم گیلاني دا ومنله چې هیواد ېې د بن لادن په موندولو کې پاتې راغلی خو زیاته ېې کړه چې پدې ناکامې کې پاکستان یوازې ندی. د رسنیو د راپورونو له مخه پاکستان د بن لادن پر ضد د پټو عملیاتو د ترسره کولو وروسته خبر شوی . څارونکي وايي چې په دې سره امریکا د پاکستان سره د همکارۍ به برخه کې موجود شکونه نړيوالو ته وښودل. د بن لادن د اوسیدو ځای دا شکونه رامېنځ ته کړي دي چې هغه به د پاکستانې چاواکې اوشاید هم د استخباراتي او مخورو پوځي مامورینو مرستې تر لاسه کولی. وویل کیږي چې پاکستان پوځ د اسلامې تندلارو سره چې په افغانستان او هند کې ورنه کار اخلي، اړیکي لري. خو د امریکا چاواکې وایې هغوي داسی شواهد نلري چې د پاکستان جکپوړي پوځي او استخباراتي مامورین دې د بن لادن په پټولو کې لاس ولري. د سپنې مانې ویاند د امریکا او د پاکستان د اړیکو په هکله په ځواب کې وویل چې امریکا ممکن یو وخت د پاکستان سره اړیکې وشلوي خو بیرته یې خپله خبره بدله کړه. پاکستان یوازی د خارجې فشار لاندې نه بلکې کورني فشارلاندې هم دې. په پاکستان کې د ډيرو خلکو له پاره، د پاکستان په خاوره کي په يوازي سر د امریکا عملیات د منولو وړ نه دي. د پاکستان مخالفې سیاسې ډلې هم پارلمان ته د پاکستان د صدراعظم د دوشنبې د ورځې په وینا باندې چې په هغه کې د پوځ او استخباراتو دفاع کړه، نیوکې کړې دی. د پاکستان د مسلم لیگ نواز گوند وویل د هغوی په اند د وینا متن د امریکا د سفارت څخه لیږدل شوی وه.